armvectores/hy_wikipedia_2023 huggingface dataset:
Արմենակ Դանիելյան

Արմենակ Մանասի Դանիելյան (1912, Խնձորեսկ, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - դեկտեմբերի 5, 1977(1977-12-05), Երևան, Հայկական ԽՍՀ, ԽՍՀՄ), հայ իրավաբան, իրավաբանական գիտությունների դոկտոր (1973)։


== Կենսագրություն ==
Արմենակ Դանիելյանը ծնվել է 1912 թվականին Խնձորեսկ գյուղում։ 1936 թվականին ավարտել է Երևանի պետական համալսարանի պատմության ֆակուլտետը, 1939 թվականին՝ Լենինգրադի իրավաբանական ինստիտուտը։ 1948-1958 թվականներին դասախոսել է Համամիութենական իրավաբանական ինստիտուտի մասնաճյուղերում, 1958-1964 թվականներին եղել է Վորոնեժի համալսարանի պետություն և իրավունքի տեսության և պատմության ամբիոնի վարիչ, 1965 թվականից` ՀՀ ԳԱԱ Փիլիսոփայության, սոցիոլոգիայի և իրավունքի ինստիտուտի ավագ գիտաշխատող։ 1965 թվականից դասավանդել է Երևանի պետական համալսարանի իրավաբանության ֆակուլտետում։


== Աշխատություններ ==
Դատարան և դատախազություն։ Մեթոդական մշակում, օգնություն Կոնստիտուցիայի դասատուներին, Դանիելյան, Արմենակ Մանասի, Արամյան, Լ., Երևան, 1946։
Ընտրական սիստեմը ՍՍՌՄ-ում։ (Օգնություն Կոնստիտուցիայի դասատուներին), Արամյան, Լ., Դանիելյան, Արմենակ Մանասի, Երևան։ Ա.հ., 1947:
ՍՍՌՄ Կոնստիտուցիայի դասավանդման մի քանի հարցերի մասին, Արամյան, Լ, Դանիելյան, Արմենակ Մանասի, Երևան։ Ա. հ., 1946:
ՍՍՌՄ պետական իշխանության բարձրագույն օրգանները և պետական կառավարման օրգանները։ Միութենական և ավտոնոմ ռեսպուբլիկաների պետական իշխանության բարձրագույն օրգանները և պետական կառավարման օրգանները։ Պետական իշխանության տեղական օրգանները, Ջուհարյան, Թորգոմ Գևորգի, Դանիելյան, Արմենակ Մանասի, Երևան։ Ա. հ., 1946
ՍՍՌՄ պետական կառուցվածքը։ Մեթոդական մշակում, օգն. Կոնստիտուցիայի դասատուներին, Ճուղուրյան, Ավետիս Սմբատի, Դանիելյան, Արմենակ Մանասի, Երևան։ Ա. հ., 1946:
ՍՍՌՄ քաղաքացիների հիմնական իրավունքներն ու պարտականությունները։ Դանիելյան, Արմենակ Մանասի, Արամյան, Լևոն, Երևան։ Ա. հ., 1947:
Սովետական Կոնստիտուցիայի զարգացման էտապները, Արամեան, Լ., Դանիելյան, Արմենակ Մանասի, Երևան։ Ա.հ., 1947:
Սովետական իրավունքի բովանդակության ու ձևի հարաբերակցությունը, Դանիելյան, Արմենակ Մանասի, Երևան, ՀԽՍՀ ԳԱ , 1972։
Սոցիալիստական իրավունքի բովանդակության ու ձևի հարաբերակցությունը, Դանիելյան, Արմենակ Մանասի, Երևան։ ՀԽՍՀ ԳԱ հրատարակչություն, 1972։
Սպառկոոպերացիայի հաշվետու-վերընտրական կամպանիայի հիմնական խնդիրները, Դանիելյան, Արմենակ Մանասի. -- Հայկոոպ, Երևան տպ. Հայկոոպի, 1930։


== Ծանոթագրություններ ==
Դանյոլ (այլ կիրառումներ)

Դանյոլ, կարող է վերաբերել՝

Դանյոլ - գետ Ռուսաստանում, Դանյուի վտակը
Դանյոլ - գետ Ռուսաստանում, Մեծ Մուտնայայի վտակը
Դանյոլ - գետ Ռուսաստանում, Վերին Դվոյնիկի վտակը
Կույրերի միավորման հրատարակչություն

Կույրերի միավորման հրատարակչություն, գտնվում է Երևանում։ Կազմակերպվել է 1963 թվականին։
Տեսողությունից հաշմանդամ անձանց գաղափարական դաստիարակության ու կրթության գործի կազմակերպման կարևոր օջախ է։ Հրատարակում է գեղարվեստական, քաղաքական, գիտահանրամատչելի գրականություն, մասնագիտական գրքեր, դասագրքեր բուհերի և դպրոցների համար, կուսակցական և պետպետական փաստաթղթեր, նոտաներ, ուռուցիկ քարտեզներ ու գծագրեր, թողարկում պարբերական հրատարակություններ։
1963 թվականից հրատարակվող կույրերի միավորման օրգաններ «Արձագանք» շաբաթաթերթը և «Գրական հանդես» ամսագիրը հանրապետական մամուլից արտատպումներ են կատարում։ Բրայլի կամ ուռուցիկ գրաեղանակով թողարկվող հրատարակչական արտադրանքի տարեկան ծավալը կազմում է մոտ 800, իսկ հրատարակչական ընդհանուր արտադրանքը՝ 1200 հրատարակչական մամուլ։ 1965 թվականից հրատարակչության ձայնագրման ստուդիան թողարկում է «խոսող» գրքեր մագնիտոֆոնային ժապավենի վրա (տարեկան մոտ 400 մամուլ)։
Սուրբ Մարիամ Աստվածածին եկեղեցի (Շվեդիա)

Անվան այլ կիրառումների համար տե՛ս՝ Սուրբ Մարիամ Աստվածածին եկեղեցի (այլ կիրառումներ)Սուրբ Մարիամ Աստվածածին եկեղեցի (շվեդերեն՝ Armenisk Apostoliska Kyrkan Södertälje), հայ առաքելական եկեղեցի Շվեդիայի Սյոդերթելիե քաղաքում։


== Պատմություն ==
Եկեղեցին կոչվել է Սուրբ Միքայել։ Որպես Սուրբ Մարիամ եկեղեցի օծվել է 2015 թվականի հոկտեմբերի 24-ին։ Եկեղեցու օծման արարողությանը մասնակցել են Հայաստանի սփյուռքի նախարար Հրանուշ Հակոբյանը, Շվեդիայում Հայաստանի արտակարգ և լիազոր դեսպան Արտակ Ապիտոնյանը, Կենտրոնական Եվրոպայի Հայրապետական Պատվիրակ հոգեշնորհ Տ. Տիրան վարդապետ Պետրոսյանը, քույր եկեղեցիների բարձրաստիճան հոգևորականներ, դեսպաններ, պետական պաշտոնյաներ, հայ համայնքի հոգևորականներ, ծխական խորհուրդների ատենապետներ և հավատացյալներ։
Սոդերթելիայի հայ համայնքն ստեղծվել է 1980-ական թվականներին, որպես եկեղեցական համայնք՝ 1990 թվականին։ Համայնքում հայկական եկեղեցի չի եղել և եկեղեցական արարողությունները կատարվել են շվեդական և ասորական եկեղեցիներում։ Շվեդիայի հայ համայնքը Ավստրիայի, Չեխիայի, Սլովակիայի, Հունգարիայի, Նորվեգիայի, Ֆինլանդիայի և Դանիայի հայ համայնքների հետ միասին մտնում է Կենտրոնական Եվրոպայի Հայրապետական Պատվիրակության մեջ։


== Ճարտարապետություն ==
Եկեղեցին կառուցված է շվեդական ճարտարապետության կանոնների համաձայն։


== Ծանոթագրություններ ==
Բաբկեն Կյուլեսերյան

Բաբկեն Ավետիքի Կյուլեսերյան (ավազանի անունը՝ Հարություն, մարտի 23, 1868(1868-03-23), Այնթապ, Հալեպի գավառ, Հալեպի վիլայեթ, Օսմանյան կայսրություն - հուլիսի 9, 1936(1936-07-09) կամ ապրիլի 9, 1936(1936-04-09), Անթիլիաս, Մաթնի շրջան, Լեռնային Լիբանան, Լիբանան), եկեղեցական գործիչ, պատմաբան, բանասեր, խմբագիր, Երուսաղեմի միաբան։
1928 թվականից՝ Մեծի Տանն Կիլիկիո Բաբկեն Ա-ի աթոռակից կաթողիկոս։


== Կենսագրություն ==
Բաբկեն Կյուլեսերյանը ծնվել է 1868 թվականի մարտի 23-ին, Այնթապում (Կիլիկիա)։ 1885-1889 թվականներին սովորել է ծննդավայրի Վարդանյան վարժարանում, Արմաշի դպրեվանքում (1889-1896): 1896 թվականին ստացել է վարդապետական աստիճան, 1910 թվականին ձեռնադրվել է եպիսկոպոս, 1931 թվականին՝ արքեպիսկոպոս։ 1899 թվականին՝ Տարոնի ընդհանուր վանահայր և առաջնորդական տեղապահ։ Զորավար Անդրանիկի հետ մտերմություն ունենալու կասկածով՝ 1900 թվականի վերջին ձերբակալվել է Մուշում, ազատվել է Մ. Օրմանյանի ջանքերով։ 1901 թվականին եղել է Կ. Պոլսի Ազգային մատենադարանի գրադարանապետ։ Ուսուցչություն է արել տեղի Պերպերյան, Կեդրոն, և այլ վարժարաններում։ 1905-1906 թվականներին խմբագրել է «Լույս» (Կ. Պոլիս), 1918-1919 թվականներին՝ «Տավրոս» (Բոստոն) պարբերականները։ 1914-1922 թվականներին զբաղվել է հովվական գործով ԱՄՆ-ի հայաշատ վայրերում։ 1924 թվականից դասավանդել է Երուսաղեմի ժառանգավորաց վարժարանում, 1927 թվականին ձեռնարկել է «Սիոն» հանդեսի վերահրատարակման, 1932 թվականին հիմնել ու խմբագրել է «Հասկ» հանդեսը։
Աշխատակցել է «Հանդես ամսօրյա», «Բյուզանդիոն», «Բյուրակն», «Արարատ» և այլ պարբերականների, գրել Հայ եկեղեցու և գաղթավայրերի պատմությունը, բանասիրաազգագրական, կրոնաաստվածաբանական հարցերին վերաբերող աշխատություններ, կազմել կրոնագիտության ձեռնարկներ, ձեռագրացուցակներ։


== Մահ ==
Բաբկեն Կյուլեսերյանը մահացել է 1936 թվականի հուլիսի 9-ին, Անթիլիասում, թաղված է Հալեպի Ս. Քառասուն մանկունք եկեղեցու գավթում։


== Երկեր ==
Եղիշէ։ Քննական ուսումնասիրութիւն, Վիեննա, 1909։
Ծովք։ Ծովք-Տլուք և Հռոմ-Կլայ, Վիեննա, 1904։
Քաջն Վարդան, Բոստոն, 1920։
Իսլամը հայ մատենագրութեան մէջ, Վիեննա, 1930։
Հայ եկեղեցի. Ուսումնասիրութիւններ, Երուսաղեմ, 1930։
Պատմութիւն կաթողիկոսաց Կիլիկիոյ, Անթիլիաս, 1939։
Քրիստոնէական ըստ Հայաստանեայց Ս. եկեղեցւոյ վարդապետութեան յատկապէս պատրաստուած մեր ազգային վարժարաններու եւ կիրակնօրեայ դպրոցներու ուսուցիչներուն եւ ուսանողներուն համար, Գ. տպագրութիւն, Անթիլիաս, Լիբանան, տպ. Կաթողիկոսութեան Հայոց Կիլիկիոյ, 1948։
Ցուցակ ձեռագրաց Անկիւրիոյ Կարմիր վանուց եւ շրջակայից, Անթիլիաս, 1957։
Քրիստոնէական ըստ Հայաստանեայց Ս. եկեղեցւոյ վարդապետութեան յատկապէս պատրաստուած մեր ազգային վարժարաններու եւ կիրակնօրեայ դպրոցներու ուսուցիչներուն եւ ուսանողներուն համար, Դ. տպագրություն, Անթիլիաս, տպ. Կաթողիկոսութեան Հայոց Կիլիկիոյ, 1971։
Պատմութիւն կաթողիկոսաց Կիլիկիոյ 1441-էն մինչեւ մեր օրերը։ 2-րդ հրատարակչություն, Անթիլիաս, տպ. Կաթողիկոսութեան Մեծի Տանն Կիլիկիոյ, 1990։
Խորհրդածութիւններ Հայաստանեայց Ս. Եկեղեցւոյ եօթը խորհուրդներու վրայ, Փարիզ, ա. հ., 2000:


== Տես նաև ==
Կուտինայի գրչության կենտրոն


== Գրականություն ==
Ակինեան Ն., Բաբկէն Ա. Կաթողիկոս Տանն Կիլիկիոյ, «ՀԱ», 1936, №7:


== Ծանոթագրություններ ==
Ռոննի Ալլեն

Ռոնալդ Ալլեն (անգլ.՝ Ronald Allen, առավել հայտնի է որպես Ռոննի Ալլեն (անգլ.՝ Ronnie Allen), հունվարի 15, 1929(1929-01-15), Fenton, Սթոք-օն-Թրենթ, Սթեֆորդշիր, Անգլիա, Միացյալ Թագավորություն - հունիսի 9, 2001(2001-06-09), Great Wyrley, South Staffordshire, Staffordshire, Սթեֆորդշիր, Արևմտյան Միդլենդս, Անգլիա, Միացյալ Թագավորություն), անգլիացի ֆուտբոլիստ, կենտրոնական հարձակվող։ Հայտնի է «Վեստ Բրոմվիչ Ալբիոնում» և Անգլիայի հավաքականում անցկացրած խաղերով։ Ֆուտբոլիստի կարիերան ավարտելուց հետո մարզել է մի շարք եվրոպական հայտնի ակումբներ։ Նրա որդին՝ Ռասելը, նույնպես դարձել է պրոֆեսիոնալ ֆուտբոլիստ։


== Ակումբային կարիերա ==
Պրոֆեսիոնալ ֆուտբոլում Ալլենը նորամուտը կատարել է «Պորտ Վեյլ» ակումբում, դրանից չորս տարի հետո՝ 1950 թվականին, տեղափոխվել է «Վեստ Բրոմվիչ Ալբիոն»՝ այնտեղ անցկացնելով 11 մրցաշրջան, որոնք նրա կարիերայի լավագույն տարիներն էին։ «Վեստ Բրոմվիչի» կազմում Ալլենը նվաճել է մի շարք ակումբային տիտղոսներ, հրավիրվել ազգային հավաքական, իսկ 1954/55 մրցաշրջանում 27 գոլով դարձել է Անգլիայի առաջնության լավագույն ռմբարկու։ 1961 թվականին նա տեղափոխվել է «Քրիսթալ Փելաս», որտեղ էլ 1965 թվականին ավարտել է կարիերան։


== Կարիերան հավաքականում ==
Ազգային հավաքականի կազմում Ալլենը նորամուտը կատարել է 1952 թվականի մայիսի 28-ին Շվեյցարիայի հավաքականի դեմ խաղում։ Հավաքականի կազմում ընդհանուր առմամբ անցկացրել է 5 խաղ՝ խփելով 2 գոլ Շոտլանդիայի և Գերմանիայի հավաքականներիդ դեմ խաղերում։


=== Ռոննի Ալլենի խաղերը Անգլիայի հավաքականի կազմում ===
Ընդհանուր՝ 5 խաղ / 2 գոլ, 3 հաղթանակ, 0 ոչ-ոքի, 2 պարտություն


== Մարզչական կարիերա ==
Ֆուտբոլիստի կարիերան ավարտելուց հետո Ալլենը դարձել է «Վուլվերհեմպտոն Ուոնդերերս» ակումբի մարզիչ, դրանից հետո մարզել է անգլիական և եվրոպական մի շարք ակումբներ, բայց որպես կանոն ոչ մի տեղ չի մնացել մեկ մրցաշրջանից ավելի։ Որպես մարզիչ՝ նա լավագույն արդյունքի հասել է իսպանական «Աթլետիկ Բիլբաոյի» հետ, որի հետ դարձել է Իսպանիայի առաջնության փոխչեմպիոն և նվաճել Իսպանիայի գավաթը։


== Ձեռքբերումներ ==
Անգլիայի փոխչեմպիոն - 1953/54
Անգլիայի գավաթի դափնեկիր - 1954
Անգլիայի սուպերգավաթի դափնեկիր - 1954
Իսպանիայի փոխչեմպիոն - 1969/70
Իսպանիայի գավաթի դափնեկիր - 1969
Ֆուտբոլի Միացյալ Թագավորության տնային առաջնության հաղթող (2) - 1954, 1955
Անգլիայի առաջնության լավագույն ռմբարկու - 1954/55


== Ելույթների վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիստի էջը national-football-teams.com կայքում
Ֆուտբոլիստի էջը weltfussball.de կայքում
Սթիվ Կոստ

Սթիվ Կոստ (անգլ.՝ Steve (Stephen Coast, դեկտեմբերի 20, 1980(1980-12-20), Միացյալ Թագավորություն), 2004 թվականի հուլիսին ստեղծված OpenStreetMap նախագծի (OSM) հիմնադիր։ Ավելի ուշ նա դարձավ CloudMade-ի համահիմնադիրը։


== Կարիերա ==
Նախքան Լոնդոնի համալսարանական քոլեջում (UCL) համակարգչային գիտություն ուսումնասիրելը, Սթիվը սովորում էր Wolfram Research-ում։ 2006 թվականին նա և Նիկ Բլեկոմը ստեղծեցին ZXV Ltd կոչվող տեխնոլոգիական ընկերությունը։ 2008 թվականին ընկերության անվանումը փոխվեց և դարձավ CloudMade: 2010 թվականի հոկտեմբերին Սթիվը CloudMade ընկերությունը լքեց, բայց նա շարունակեց մնալ որպես բաժնետեր։ 2010 թվականի նոյեմբերի 23-ին Սթիվը հայտարարել է, որ զբաղեցնում է Bing Mobile-ի գլխավոր ճարտարապետի պաշտոնը։


== Անձնական կյանք ==
Սթիվը մեծացել է Վալդերսլադում և Լոնդոնում։ 2008 թվականին նա տեղափոխվեց Սան Ֆրանցիսկո, իսկ 2009 թվականի վերջին տեղափոխվեց Կոլորադո : Սթիվը և նրա կինը Hurricane Coast ապրում են Դենվերում։ 2010 թվականի նոյեմբերի 23-ին Սթիվը հայտարարեց, որ տեղափոխվում է Սիեթլ, որը գտնվում է Վաշինգտոնում։


== Ծանոթագրություններ ==


== Արտաքին հղումներ ==
Սթիվ Կոստի կայքէջը Archived 2015-12-06 at the Wayback Machine.
Սթիվ Կոստի բլոգը Archived 2010-11-29 at the Wayback Machine.
Սթիվ Կոստը Թվիթերում
Նովիե Տուկմակլի

Նովիե Տուկմակլի (ռուս.՝ Новые Тукмаклы, բաշկիրերեն՝ Яңы Туҡмаҡлы), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 236 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձորաղբի

Ձորաղբի, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում, Տալվորիկից 19 կմ արևելք։
XX դարասկզբին ուներ 16 տուն հայ բնակիչ։
Բնակչության հիմնական զբաղմունքը անսնապահությունն ու երկրագործությունն էր։
Ձորաղբին թուրքերի ձեռքով ավերվել և ամայացել է 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Եդդի Կարդաշ (լեռ)

Անվան այլ կիրառումների համար տե՛ս՝ Եդդի Կարդաշ (այլ կիրառումներ)Եդդի Կարդաշ, Ետի Գարտաշ, լեռ Լեռնային Կիլիկիայում, Զեյթունի շրջանի հյուսիսային մասում, Զեյթունից մոտ 35 կմ հեռավորության վրա։


== Ծանոթագրություններ ==
Չենտրակե

Չենտրակե (իտալերեն՝ Centrache), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 495 մարդ, բնակչության խտությունը կազմում է 71 մարդ/կմ²։ Զբաղեցնում է 7 կմ² մակերես տարածք։
Փոստային ինդեքսն է՝ 88060։ Հեռախոսային կոդը՝ (+39) 0967։
Սուրբ Օնուֆրին համարվում է բնակավայրի հովանավոր սուրբը։ Տոնակատարությունը հունիսի 12-ին է։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Քաղաքապետարանի պաշտոնական կայք Archived 2008-12-02 at the Wayback Machine.


== Ծանոթագրություններ ==
Մարյան Վնուկ

Մարյան Վնուկ (լեհ.՝ Marian Wnuk, սեպտեմբերի 5, 1906(1906-09-05), Przedbórz, Powiat radomszczański, Լեհաստան - սեպտեմբերի 29, 1967(1967-09-29), Վարշավա, Լեհաստանի Ժողովրդական Հանրապետություն), լեհ քանդակագործ, մանկավարժ, պրոֆեսոր (1949), ռեկտոր։


== Կենսագրություն ==

1922-1927 թվականներին սովորել է Զակոպանեի փայտամշակման դպրոցում։ Այնուհետև մինչև 1934 թվականը սովորել է Վարշավայի գեղարվեստի դպրոցի քանդակագործության բաժնում, եղել Տադեուշ Բրեերի աշակերտը։
Մինչև Երկրորդ համաշխարհային պատերազմի սկսվելը քանդակագործություն է դասավանդել Լվովի Պլաստիկ արվեստի պետական ինստիտուտում։ 1944 թվականին տեղափոխվել է Վարշավա, որտեղից էլ արտաքսվել է Գերմանիա։ Պատերազմից հետո  վերադարձել է հայրենիք, բնակվել Գդանսկում, որտեղ դասավանդել է Գեղարվեստի պետական բարձրագույն դպրոցում (այժմ՝ Գդանսկի գեղարվեստի ակադեմիա)։ Եղել է Գդանսկի գեղարվեստի ակադեմիայի հիմնադիրներից, պրոֆեսոր, 1948-1949 թվականներին՝ ակադմիայի ռեկտոր։ 1949 թվականից մինչև կյանքի վերջը եղել է Վարշավայի գեղարվեստի ակադեմիայի պրոֆեսոր, 1951-1954 և 1959-1967 թվականներին` ռեկտոր։
Մարյան Վնուկը եղել է քանդակագործական արվեստում սոցռեալիզմի ներկայացուցիչը Լեհաստանում։ Ավելի ուշ ժամանակաշրջանում ստեղծագործել է դասական ոճով, իսկ կյանքի վերջին տարիներին հակված է եղել աբստրակցիոնիզմին։ Մինչպատերազմական ժամանակաշրջանից մասնակցել է մրցույթների, մասնավորապես՝ Լվովում և Վարշավայում Յուզեֆ Պիլսուդսկու հուշարձանների ստեղծմանը։


== Ստեղծագործություններ ==
Խորհրդային բանակի ազատարար զինվորների հուշարձանը Գդինում (1949, բացվել է 1953, ապամոնտաժվել՝ 1990)
Օկուպացիայի ժամանակաշրջանի կանանց հուշարձան (1964)
Երկու բնօրինակ (1964)
Հանքափորները (1965)
Բրունո Շուլցի հուշարձանը (1966)
Այրվող քաղաք (1967)


== Պարգևներ ==
ԼԺՀ 2-րդ աստիճանի պետական մրցանակ Վ. Ի. Լենինի հուշարձանի ստեղծման համար (1952)
Լեհաստանի վերածննդի շքանշան Կոմանդորական խաչ (1954)


== Ծանոթագրություններ ==


== Գրականություն ==
Ріпко Олена. У пошуках страченого минулого. - Львів: Каменяр, 1996. - С. 246.
WebM

WebM, 2010 թվականի մայիսի 19-ին Google I/O կոնֆերանսում Գուգլ ընկերության ներկայացրած բաց մուլտիմեդիա ֆորմատ է։ Ֆորմատը չի պահանջում արտոնագրային հատկացում, հիմնված է VP8 և VP9 բաց տեսակոդեկների, Vorbis ձայնային կոդեկի և Matroska մեդիակոնտեյների ենթաբազմության վրա։

Ֆորմատի ընդունումն արդեն իրագործված է բոլոր հիմնական բրաուզերներում։ Adobe Systems ընկերության ներկայացուցիչը հայտարարել է, որ WebM-ը կներդրվի Adobe Flash-ի տեխնոլոգիայում։
Կոդեկի ընդունման մասին արդեն հայտարարել են Microsoft, Skype, AMD, ARM, Broadcom, Digital Rapids, Freescale, Imagination, Logitech, Marvell, MIPS, Qualcomm, Texas Instruments, Veri Silicon, ViewCast ընկերությունները։ YouTube.com կայքն արդեն ընդունել է տվյալ տեսաձևաչափը։


== Պատմություն ==
HTML լեզվի 5-րդ տարբերակում ավելացվել է տեսապատկերման հատուկ տարր։ Որպես ստանդարտ առաջարկվում էր կիրառել ազատ ծրագրային ապահովում` Theora տեսակոդեկը, Vorbis ձայնային կոդեկը և Ogg մեդիակոնտեյները։ Սակայն, շուկայի որոշ խաղացողներ դժգոհ էին Theora-ի որակից և նրա համար սարքային արագացման բացակայությունից, այդ պատճառով 2007 թվականին HTML5-ի դասակարգումից հեռացվեցին կոնկրետ ստանդարտների հիշեցումը (Use of Ogg formats in HTML5#Opposition). Արդյունքում, HTML5-ում ի սկզբանե կիրառվեցին երկու իրացում` Theora/Vorbis/Ogg (ընդունվում է Mozilla, Opera և Վիքիպահեստի կողմից) և H.264/AAC/MPEG-4 (ընդունում են Apple-ը և Microsoft-ը)։
«Ֆորմատների պատերազմ»-ը դադարեցնելու համար Գուգլը գնեց On2 ընկերությունը (Theora-ի նախորդ VP3 մշակող և նոր ավելի որակյալ տեսակոդեկ VP8)։ Google I/O 2010-ի ժամանակ VP8 կոդը հանվեց արտոնագրից և ներկայացվեց տեսա-ձայնակոդեկների և մեդիակոնտեյներների հավաքածու` «WebM» ընդհանուր անվամբ։


== Բրաուզերների ընդունում ==
WebM ֆորմատն ընդունող բրաուզերների վերջնական տարբերակները.

Google Chrome 6
Chromium
Microsoft Edge
Mozilla Firefox 4
Opera 10.60
Яндекс.Браузер
MaxthonWindows-ում անհրաժեշտ կոդեկների տեղակայումից հետո Internet Explorer 9-ը նույնպես կարող է ընդունել ֆորմատը։


== Ծանոթագրություններ ==


== Արտաքին հղումներ ==
Նախագծի պաշտոնական կայքը (անգլ.)
Статья с сравнительным анализом кодеков VP7, VP8 и h264.
Ամբոն (քաղաք)

Անվան այլ կիրառումների համար տե՛ս՝ (Ամբոն)Ամբոն (ինդոն.՝ Ambon), քաղաք Ինդոնեզիայում, Մոլուքու նահանգ ի վարչական կենտրոնը։ Գտնվում է Ամբոն կղզու հարավային մասում։
Բնակչությունը` 444 797 բնակիչ (2017)։
1942 թվականի հունվար-փետրվարին քաղաքի մոտակայքում տեղի է ունենում Ամբոնի ճակատամարտը` մի կողմից ճապոնական , մյուս կողմիս հոլանդական և ավստրալիական զորքերի միջև  (քաղաքը այդ ժամանակ մտնում էր Հոլանդական արևելահնդկական ընկերության կազմի մեջ)։ 1950 թ. քաղաքը կարճ կյանք ունեցած, ինքնահռչակ Մոլուքու-Սալաթան հանրապետության մայրաքաղաքն էր։
2008 թվականի դեկտեմբերի 14 ին Ամբոնից ոչ հեռու տեղի է ունենում երկրաշարժ` 5,2 (Ռիխտերի սանդղակով) մագնիտուդով։ Էպիկենտրոնը գտնվում էր քաղաքից 190 կմ հյուսիս-արևելք։


== Տես նաև ==
Ամբոն (կղզի)
Ամբոնի ճակատամարտը


== Ծանոթագրություններ ==


== Արտաքին հղումներ ==
Амбон հոդվածը Սովետական մեծ հանրագիտարանում
Ակնալիճի եզդիական տաճար

Տաուսե Մալակի և յոթ հրեշտակների տաճար, որը հայտնի է նաև որպես Ակնալիճի եզդիական տաճար, եզդիական տաճար Հայաստանի Արմավիրի մարզի Ակնալիճ գյուղում։


== Պատմություն ==
Տաճարը գտնվում է Հայաստանի Արմավիրի մարզի Ակնալիճ գյուղում։ Բացման հանդիսավոր արարողությունը տեղի է ունեցել 2019 թվականի սեպտեմբերի 29-ին, որին ներկա էին բազմաթիվ եզդիներ, Հայաստանի պետական կառույցների ներկայացուցիչներ, համայն աշխարհի եզդիների հոգևոր առաջնորդ Միր Թասիմ Բեկը։ Սեպտեմբերի 29-ը հոգևոր առաջնորդի կողմից հռչակվեց ուխտագնացության օր։
Համաձայն Հայաստանում եզդիների հոգևոր առաջնորդի Հասան Հասանյանի Ակնալիճի տաճարը նախկին ԽՍՀՄ տարածքում առաջին եզդիական սրբատեղին է։


== Ծանոթագրություններ ==
Մելսետևո

Մելսետևո (ռուս.՝ Мельсетьево), գյուղ Ռուսաստանի Մորդովիա հանրապետության Տենգուշևսկի շրջանի կազմում։
Բնակչությունը 2005 թվականին գրանցված տվյալներով կազմում էր 241 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5239) Ռեյկի

(5239) Ռեյկի (անգլ.՝ Reiki), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 14-ին Սյունեյ Իձումիկավայի և Օսամու Մուրամացույի կողմից Յացուգատակեյում։
Միջին հեռավորությունը Արեգակից կազմում է 2,784959 ա. մ., առավելագույնը մոտենում է 2,4004 ա. մ. հեռավորության վրա և հեռանում 3,1695 ա. մ.։ Արեգակի շուրջ մեկ ամբողջական պտույտ է կատարում 1697,57 երկրային օրվա ընթացքում, իր ուղեծրով շարժվելով միջինում 0,212068 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5239) Ռեյկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոնստանտինա (Իսպանիա)

Անվան այլ կիրառումների համար տե՛ս՝ Կոնստանտինա (այլ կիրառումներ)Կոնստանտինա (իսպ.՝ Constantina) բնակավայր և մունիցիպալիտետ Իսպանիաում, գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա Նորտե դե Սևիլյա շրջանում։


== Պատկերասրահ ==

		
		
		
		


== Արտաքին հղումներ ==
Ayuntamiento de Constantina
Constantina
Información de Constantina
Constantina (Sierra Norte de Sevilla) - www.constantinadigital.es
Patrimonio cultural de Constantina en la Base de datos del Patrimonio Inmueble de Andalucía. Instituto Andaluz del Patrimonio Histórico
Documento pdf con información adicional sobre el Castillo de Constantina


== Ծանոթագրություններ ==
(5739) Ռոբերտբարնս

(5739) Ռոբերտբարնս (անգլ.՝ Robertburns), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 24-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,779028 ա. մ., առավելագույնը մոտենում է 1,8751 ա. մ. հեռավորության վրա և հեռանում 3,683 ա. մ.։ Արեգակի շուրջ մեկ ամբողջական պտույտ է կատարում 1692,15 երկրային օրվա ընթացքում, իր ուղեծրով շարժվելով միջինում 0,212748 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5739) Ռոբերտբարնս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյուդվիգ Բազիլ

Լյուդվիգ Բազիլ (Լյուդվիգ Գասպարի Բարսեղյան, 1931 կամ ապրիլի 15, 1931(1931-04-15), Համադան, Իրան - 1990 կամ օգոստոսի 17, 1990(1990-08-17), Մյունխեն, Բավարիա), հայ խմբավար, ջութակահար, կոմպոզիտոր։ 
Գրող, ճառագիր, հրապարակախոս Վազրիկ Բազիլի հայրը։


== Կենսագրություն ==
Լյուդվիգ Բազիլը (Բարսեղյանը) սերում է ազնվական և հոգևորական տոհմից, որն Իրանում հաստատվել է XVII դարի սկզբի հայերի բռնագաղթի ժամանակ։ Ծնվել է Համադանում, կրթություն ստացել է Թեհրանում՝ ավարտելով Թեհրանի պետական երաժշտանոցը։ Բարձրագույն կրթությունը կատարելագործելու նպատակով մեկնել է Հռոմ, 1954 թվականին ավարտել Հռոմի «Սանտա Չեչիլիա» կոնսերվատորիայի ջութակի և 1956 թվականին՝ կամերային երաժշտության բաժինները, հաճախել կոմպոզիցիայի դասընթացների։ 1959–1961 թվականներին՝ Թեհրանի «Արարատ» միության երգչախմբի, ապա՝ «Հայ երգ» հաստատության հիմնադիրներից, 1961–1965 թվականներին՝ երգչախմբի ղեկավար։ 
1965 թվականից ապրել է Մյունխենում։ 
Գրել է երգեր և խմբերգեր (Դանիել Վարուժանի, Գրիգոր Նարեկացու, Սիամանթոյի խոսքերով), լարային կվարտետներ («Անիի լքված եկեղեցիները», «Վարդավառին»), պիեսներ՝ ֆլեյտայի, լարային նվագախմբի, երկեր՝ ջութակի, թավջութակի, երաժշտական պատկեր (Սիամանթոյի «Աղոթքի» խոսքերով)՝ մեներգչուհու, կանանց երգչախմբի և նվագախմբի համար։ 
Լևոն Շանթի «Հին աստվածներ» դրամայի համար գրած երաժշտության մեջ յուրովի է օգտագործել հայ ժողովրդական և միջնադարյան հոգևոր երաժշտության ելևէջները ու ռիթմական հատկանիշները։ 
Մշակել է ժողովրդական և աշուղական երգեր։ Ստեղծագործությունները տպագրվել են Իտալիայում («Արդի հայ երաժշտություն» մատենաշարով) և Թեհրանում։


== Ծանոթագրություններ ==


== Գրականություն ==
Իրանահայ կոմպոզիտորական արվեստ. Լյուդվիգ Բազիլ (1931-1990)։ Շուշան Այվազյան։
Բրուտյան Ց., Իրանահայ երաժշտական մշակույթը, Գիտական աշխատությունների միջբուհական ժողովածու։ Արվեստագիտություն 2, Երևան, 1975, էջ 43։
«Րաֆֆի» օրացույց, Թեհրան, 2012 («Րաֆֆի» օրացույցը տպագրվում է շուրջ 75 տարի և իր էջերում գիտալուսավորչական նպատակով զետեղում է պարսկահայ տարբեր արվեստագետների կյանքին ու գործունեությանը նվիրված ամփոփ հոդվածներ)։
Այվազյան Շ., Հայ երաժիշտների դերը Իրանի երաժշտական մշակույթի ձևավորման գործում, Երաժշտական Հայաստան, 1 (48), 2015, էջ 70։


== Աղբյուրներ ==
Հայկական համառոտ հանրագիտարան։ Ա-Դաջում։ Վիկտոր Ամազասպովիչ Համբարձումյան։ Հայկական հանրագրատարանի գլխավոր խմբագրություն, 1990 - 766 էջ։
Սփյուռքահայ գրականություն։ Տարեգիրք Տ։ Խորհրդ. գրող, 1989 - 383 էջ։
Էլլամաա (այլ կիրառումներ)

Էլլամաա անունը կամ տերմինը կարող է վերաբերել հետևյալ հոդվածներին․

Էլլամաա - գյուղ Էստոնիայի Նիսսի շրջանի կազմում։
Էլլամաա - գյուղ Էստոնիայի Կեհտնա շրջանի կազմում։
Աստերոիդների ցանկ (103901-104000)

Աստերոիդների ցանկ (103801-103900)  • Աստերոիդների ցանկ  • Աստերոիդների ցանկ (104001-104100)
 Աստերոիդների ցանկ (103801-103900)  • Աստերոիդների ցանկ  • Աստերոիդների ցանկ (104001-104100)
Պուլլի (գյուղ, Միսսո շրջան)

Անվան այլ կիրառումների համար տե՛ս՝ ՊուլլիՊուլլի (էստ․՝ Pulli), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լիու (այլ կիրառումներ)

Լիու, կարող է վերաբերել՝

Լիու - գյուղ Էստոնիայի Պյարնումաա նահանգի Աուդռու շրջանում
Լիու - գյուղ Էստոնիայի Սաարեմաա նահանգի Սալմե շրջանում
Դվուրեչենսկ

Դվուրեչենսկ (ռուս.՝ Двуреченск), գյուղ Ռուսաստանի Սվերդլովսկի մարզի Սիսերտսկի քաղաքային օկրուգի կազմում։
Բնակչությունը 2009 թվականին գրանցված տվյալներով կազմում էր 5206 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դաժան Ստամբուլ

Դաժան Ստամբուլ (թուրքերեն՝ Zalim İstanbul), թուրքական հեռուստասերիալ, որը ցուցադրվել է 2019 թվականի ապրիլի 1-ից մինչև 2020 թվականի հունիսի 22-ը թուրքական Kanal D հեռուստաընկերությամբ։ Վերջին սերիան ցուցադրվել է 2020 թվականի հունիսի 22-ին։ Հեռուստասերիալի ռեժիսորները եղել են Ջևդեթ Մերջանը, Գյոքչեն Ուսթան և Շենոլ Սյոնմեզը, իսկ պրոդյուսերը՝ Շյուքրյու Ավշարը։ Գլխավոր դերերում հանդես են եկել Ֆիքրեթ Քուշքանը, Դենիզ Ուղուրը, Մինե Թուգայը, Օզան Դոլունայը, Բերքեր Գյուվենը, Սիմայ Բարլասը և Իդրիս Նեբի Թաշքան։


== Սյուժե ==
Ագահ Քարաչայը խոշոր գործարար է, որի կյանքը լավ է դասավորվել։ Տղամարդը գլխավորում է բեռնափոխադրումների ընկերությունը, ունի մեծ կարողություն, շքեղ ավտոմեքենա և ամուսնացած է Ստամբուլի ամենագեղեցիկ կանանցից մեկի՝ Շենիզի հետ։ Նրանց որդին՝ Ջենքը սովորում է ամերիկյան լավագույն համալսարաններից մեկում, որն ավարտելուց հետո պատրաստվում է գլխավորել հոր ընկերությունը։ Նրանց տանն ապրում է նաև Նեդիմը՝ Ագահի զարմիկը։ Երիտասարդը տարօրինակ կերպով ընկել է տան տանիքից և հաշմանդամ դարձել։ Ընտանիքի ղեկավարը որոշում է ամուսնացնել Նեդիմին։ Դրա համար Ագահը տղայի համար հարսնացու է գտնում աղքատ ընտանիքից։ Ագահի պլանները խառնվում են, երբ Միացյալ Նահանգներից ժամանում է Ջենքը և սիրահարվում Նեդիմի ապագա հարսնացուին։


== Դերասանական կազմ ==


== Հեռուստասերիալից հեռացած դերասաններ ==


== Ցուցադրություն ==


== Ծանոթագրություններ ==


== Արտաքին հղումներ ==
Kanal D'in resmî sitesinde Zalim İstanbul
Դաժան Ստամբուլ Թվիթթերում
Դաժան Ստամբուլ Ինստագրամում
YouTube'da Zalim İstanbul
Մատու Գրոսու նահանգի հարավարևելյան մարզ

Մատու Գրոսու նահանգի հարավ-արևելք (պորտ.՝ Mesorregião do Sudeste Mato-Grossense) վարչական մեզոշրջան Բրազիլիայում, մտնում է Մատու Գրոսու նահանգի մեջ։ Բնակչությունը կազմում է 411 073 մարդ 2006 թվականի տվյալով։ Զբաղեցված տարածքը 71 887,201 կմ²։ Բնակչության խտությունը 5.7 մարդ/կմ²։


== Վիճակագրություն ==
Համախառն ներքին արտադրանքը կազմել է 4 219 544 520.00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 11 020.59 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,781
Գորյունովո (գյուղ, Օրջոնիկիձեևսկի շրջան)

Գորյունովո (ռուս.՝ Горюново), գյուղ Ռուսաստանի Խակասիա հանրապետության Օրջոնիկիձեևսկի շրջանի կազմում։
Բնակչությունը 2003 թվականին գրանցված տվյալներով կազմում էր 233 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուլլիջա (Խորասանի գավառ)

Անվան այլ կիրառումների համար տե՛ս՝ Գյուլլիջա (այլ կիրառումներ)Գյուլլիջա, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Արաքսի աջ կողմի վտակ Գյուլլիջայի վրա, Խորասանի տարածքում։


== Բնակչություն ==
1878 թվականին ուներ 79, իսկ 1907 թվականին` 277 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Օնիկ Գրիգորյան

Օնիկ Կարոյի Գրիգորյան (հուլիսի 25, 1978, Իվանյան - ապրիլի 2, 2016, Ջեբրայիլ), Պաշտպանության բանակի N զորամասի հրամանատար ԹԳ (թիկունքի գծով) տեղակալ, փոխգնդապետ, զոհվել է քառօրյա պատերազմի մարտական գործողությունների ժամանակ։


== Կենսագրություն ==
Օնիկը ծնվել է 1978 թվականի հուլիսի 25–ին Ասկերանի Խրամորթ գյուղում։ Միջնակարգ կրթությունը ստացել է գյուղի  դպրոցում և ծառայության անցել Պաշտպանության բանակի շարքերում։ Մեկ տարի անց՝ 1996 թվականին Օնիկին շնորհվել է լեյտենանտի կոչում և նա նշանակվել է դասակի հրամանատար։ Ավարտել է Արցախի Պետական համալսարանի «Ֆիզկուլտուրա և նախնական զինվորական պատրաստություն» բաժինը և աշխանքի անցել Իվանյան գյուղի միջնակարգում դպրոցում՝ որպես զինղեկ։ Ամուսնանալուց հետո ծառայության է անցել Արցախի Հանրապետության Պաշտպանության բանակում, շառայության ընթացքում եղել է տարբեր սահմանային զորամասերում, 2016 թվականի հունվարին նշանակվել է ՊԲ N զորամասի հրամանատարի թիկունքի ու կոմունալ շահագործման ծառայության գծով տեղակալ։
Քառօրյա պատերազմի մարտական գործողությունների ընթացքում փոխգնդապետներ Ալեքսան Առաքելյանը, Օնիկ Գրիգորյանը, Ռոման Պողոսյանը, մայոր Սուրեն Մելքումյանն ու ավագ լեյտենանտ Մաքսիմ Գրիգորյանը օգնության են հասել 112 դիրքի զինվորներին։ Ադրբեջանական բանակի դեմ մղած մարտական գործողությունների ընթացքում  խմբի տղաները զոհվել են։
Ամուսնացած էր, ունի երկու երեխա։


== Պարգևներ ==
«Ծովակալ Իսակով» մեդալ
«Մարտական ծառայություն» մեդալ
«Նելսոն Ստեփանյան» մեդալ
«ՀՀ ԶՈՒ 20 տարի» մեդալ
«Անբասիր ծառայության» 1-ին և 2-րդ աստիճանի մեդալներ
«Մարտական Խաչ» 1-ին աստիճանի, իսկ ԼՂՀ նախագահի կողմից «Արիության համար» շքանշաններ (հետմահու)


== Ծանոթագրություններ ==


== Աղբյուրներ ==
Փոխգնդապետ Օնիկ Գրիգորյան. կռվել է մինչև վերջ, հնարավորություն տալով զինակիցներին փրկվել։
Օնիկ Գրիգորյան` պարզապես հայրենիքին նվիրված մարդ։
Չիննի Օնվուգբենու

Չիննի Օնվուգբենու (անգլ.՝ Chinny Onwugbenu, ), նիգերիացի կին կինոպրոդյուսեր, կինոնկարներ արտադրող The Entertainment Network (TEN) նիգերիական ընկերության համահիմնադիր։


== Ուսումնառություն ==
Չիննին սովորել է Փենսիլվանիայի պետական համալսարանում, որն ավարտել է 2006 թվականին՝ ստանալով տնտեսագետի որակավորում։ 2010 թվականին էլ ավարտել է Լոս Անջելեսում գործող Կալիֆոռնիական համալսարանի Անդերսոնի անվան կառավարման դպրոցի (UCLA Anderson School of Management) մագիստրատուրան՝ «բիզնեսի կառավարում» մասնագիտությամբ։


== Գործունեություն ==
Չիննի Օնվուգբենուի պրոդյուսերական հիշարժան աշխատանքներից են համարվում 2015 թվականին նկարահանված «Ճանապարհ դեպի երեկ» (Road to Yesterday) և 2018 թվականին թողարկված «Առյուծասիրտը» («Lionheart») կինոնկարները. ընդ որում՝ Netflix-ը հավանության է արժանացրել և ձեռք է բերել «Lionheart»-ը։ Կարևոր է նշել նաև, որ Չիննի Օնվուգբենուն Ժենևիև Ննաջիի հետ համատեղ հիմնել է կինոնկարների արտադրության the Entertainment Network (TEN) նիգերիական ընկերությունը։


== Մրցանակներ ==
Մրցանակ «Լավագույն կինոնկար» անվանակարգում (Արևմտյան Աֆրիկա)՝ 2016 թվականին կայացած Africa Magic Viewers Choice Awards (AMVCA) մրցանակաբաշխությունում՝ «Ճանապարհ դեպի երեկ» (Road to Yesterday) ֆիլմի համար


== Ծանոթագրություններ ==
Պյետրո Պելեգրի

Պյետրո Պելեգրի (իտալերեն՝ Pietro Pellegri, մարտի 17, 2001(2001-03-17), Ջենովա, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է կենտրոնական հարձակվողի դիրքում։


== Ակումբային կարիերա ==


=== Ջենոա ===
Պելեգրին Ջենոայի ակադեմիայի սան է։ Իր պրոֆեսիոնալ դեբյուտը նշեց 2016 թվականի դեկտեմբերի 22-ին՝ Տորինոյի դեմ խաղում՝ 15 տարեկան և 280 օրական հասակում հավասարվելով Ամեդեո Ամադեյին որպես Սերիա A-ի պատմության ամենաերիտասարդ ֆուտբոլիստ, ինչպես նաև՝ դառնալով 21-րդ դարում ծնված երկրորդ ֆուտբոլիստը, ով խաղադաշտ է դուրս եկել Սերիա A-ում՝ Մոիզե Կենից հետո։ Իր առաջին գոլը խփեց 2017 թվականի մայիսի 28-ին՝ Ռոմայի դեմ խաղում՝ դառնալով առաջին 2000-ական թվականներին ծնված ֆուտբոլիստը, ով գոլի հեղինակ է դարձել Սերիա A-ում և պատմության երրորդ ամենաերիտասարդ ֆուտբոլիստը, ով գոլ է խփել Սերիա A-ի խաղում՝ Ամեդեո Ամադեյից և Ջաննի Ռիվերայից հետո։ 2017 թվականի սեպտեմբերի 17-ին Պելեգրին դուբլ ձևակերպեց Լացիոյի դեմ խաղում՝ դառնալով առաջին 16 տարեկան ֆուտբոլիստը, ով 2 գոլի հեղինակ է դարձել եվրոպական առաջնություններում։


=== Մոնակո ===
2018 թվականի հունվարի 27-ին Պելեգրին 25 միլիոն եվրոյի դիմաց տեղափոխվեց Մոնակո։ Իր դեբյուտը ակումբի կազմում նշեց փետրվարի 16-ին՝ փոխարինելով Կեյտա Բալդեին Դիժոնի դեմ խաղում։


== Միջազգային կարիերա ==
Պելեգրին ներկայացրել է Իտալիան տարբեր տարիքային երիտասարդական հավաքականներում։ Մ17 հավաքականի կազմում նա մասնակցեց 2017 թվականի Եվրոպայի առաջնությանը՝ գոլի հեղինակ դառնալով Թուրքիայի դեմ խաղում, սակայն Իտալիան դուրս մնաց խմբային փուլից։


== Կարիերայի վիճակագրություն ==


=== Ակումբային վիճակագրություն ===
2018 թվականի հուլիսի 29-ի դրությամբ


== Ծանոթագրություններ ==


== Արտաքին հղումներ ==
Պելեգրիի պաշտոնական Ինստագրամի էջը
Պելեգրին transfermarkt-ում
Պելեգրին soccerbase.com-ում
Պելեգրին WhoScored.com կայքում
Պելեգրին Մոնակոյի պաշտոնական կայքում
Պելեգրին Լիգա 1-ի պաշտոնական կայքում
Պելեգրին ՈՒԵՖԱ-ի պաշտոնական կայքում
Մելո (քաղաք)

Անվան այլ կիրառումների համար տե՛ս՝ Մելո (այլ կիրառումներ)Մելո (իսպ.՝ Melo), բնակավայր Ուրուգվայում, Սերրո Լարգո դեպարտամենտում, նավահանգիստ Ուրուգվայ գետի վրա։


== Բնակչություն ==
Բնակչությունն ըստ 2011 թվականի տվյալների կազմում է 51 830 մարդ։

Աղբյուր՝ Instituto Nacional de Estadística de Uruguay։


== Հայտնի մարդիկ ==
Խուանա դե Իբարբուրու Ուրուգվայի պոետ։


== Ծանոթագրություններ ==


== Արտաքին հղումներ ==
INE map of Melo, Hipódromo, Barrio López Benítez and Barrio La Vinchuca Archived 2012-10-10 at the Wayback Machine.
(1295) Դեֆլոտե

(1295) Դեֆլոտե (անգլ.՝ Deflotte), աստերոիդ աստերոիդների գոտու արտաքին մասում։ Հայտնաբերվել է 1933 թվականի նոյեմբերի 25-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 3,393737 ա. մ., առավելագույնը մոտենում է 2,9956 ա. մ. հեռավորության վրա և հեռանում 3,7918 ա. մ.։ Արեգակի շուրջ մեկ ամբողջական պտույտ է կատարում 2283,58 երկրային օրվա ընթացքում, իր ուղեծրով շարժվելով միջինում 0,157647 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,88° անկյուն։
Դեֆլոտե աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27-3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1295) Դեֆլոտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սևքար Ներքին

Անվան այլ կիրառումների համար տե՛ս՝ Սևքար (այլ կիրառումներ)Սևքար Ներքին, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Խռնդատ մուգ մանուշակագույն

Խռնդատ մուգ մանուշակագույն(լատ.՝ Verbascum atroviolaceum), խլածաղկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
25-30 սմ բարձրությամբ միամյա բույս է։ Ստորին տերևների թիթեղը երկար կոթուններով է, երկարավուն, նշտարաձև կամ երկարավուն, նեղ եռանկյուն է, հիմքում սեպաձև հատված կամ ականջուկներով, դեպի ցողունի վերևը աստիճանաբար փոքրացող է և նստադիր։ Երկարավուն ծաղկաբույլը նեղ է ողկուզանման, իսկ պսակը՝ մաքուր մանուշակագույն։


== Տարածվածություն ==
Հայաստանում հանդիպում է Լոռու (Սարչապետ գյուղի շրջակայք) և Իջևանի (Բագրատաշեն, Քոբայր, Այրում, Ախթալա, Դեբեդ գյուղի շրջակայք) ֆլորիստիկական շրջաններում։ Աճում է նաև Հյուսիսային Օսեթիայում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 400-1400 մ բարձրությունների վրա, տափաստանացած լանջերին, շիբլյակում։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Վտանգված տեսակ է։ Տարածման շրջանի մակերեսը 5000 կմ²-ից պակաս է։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէ։
Պահպանություն չի իրականացվում։


== Ծանոթագրություններ ==
Աբու Քահֆ

Աբու Քահֆ (արաբ․՝ أبو كهف‎‎), քաղաք Սիրիայի Արաբական Հանրապետության հյուսիսարևմտյան մասում, Հալեպի մարզի Մանբիջի գավառում։ Համանուն շրջանի կենտրոնն է։


== Աշխարհագրական դիրք ==
Քաղաքը տեղակայված է Հալեպի մարզի կենտրոնական հատվածում՝ Սաբխաթ ալ-Ջաբբուլ լճի հետ սահմանի մոտ՝ Եփրատ գետից ոչ հեռու։


== Բնակչություն ==
2004 թվականի պաշտոնական մարդահամարի տվյալներով՝ քաղաքի բնակչությունը կազմում է 597 մարդ։


== Տրանսպորտ ==
Ամենամոտ քաղաքացիական օդանավակայանը Հալեպի միջազգային օդանավակայանն (Aleppo International Airport) է, որը գտնվում է Հալեպ քաղաքում։


== Ծանոթագրություններ ==
Մանկական Նոր ալիք 2011

Մանկական Նոր Ալիք 2011 (անգլ.՝ New Wave Junior 2011, լատիշ․՝ 2011. gada Jaunais Vilnis), «Մանկական Նոր Ալիք» ամենամյա միջազգային չորրորդ մրցույթ-փառատոնը, որի եզրափակիչը տեղի է ունեցել 2011 թվականի օգոստոսի 20-22-ը Ղրիմի «Արտեկ» մանկական միջազգային կենտրոնում։ Հաղթող է դարձել Ուկրաինայի ներկայացուցիչ Անդրանիկ Ալեքսանյանը, «Հանդիսատեսի համակրանք» մրցանակը շնորհվել է Լատվիայի ներկայացուցիչ Ագաթե Ալբեքեյթեին։ Մրցույթը հեռարձակվել է «Ռոսիա 1» հեռուստաալիքով 2011 թվականի օգոստոսի 27-28-ը։


== Անցկացման վայր ==
2010 թվականին՝ Ուկրաինայի նախագահ Վիկտոր Յանուկովիչի հովանու ներքո մրցույթի անցկացման մասին հուշագրի ստորագրումից հետո, անցկացման վայր է ընտրվել Ղրիմում գտնվող «Արտեկ» մանկական ճամբարը։
«Արտեկը» ԽՍՀՄ-ի ամենահայտնի պիոներական ճամբարն է և երկրի Պիոներական կազմակերպության այցեքարտը։ Երկար ժամանակ ծառայել է որպես սոցիալիստական երկրների ընդունելության պատվիրակությունների, ինչպես նաև մերձավոր և հեռավոր արտասահմանի պետությունների ղեկավարների վայր։


== Մասնակիցներ ==


== Ժյուրիի կազմ ==
Ժյուրիի կազմում ընդգրկված էր 11 մարդ.


== Եզրափակիչ ==
Եզրափակիչն անցկացվել է 2011 թվականի օգոստոսի 20-22-ը «Արտեկ» միջազգային կենտրոնում։ Մրցույթին մասնակցել է 11 երկիր՝ Ռուսաստանը, Հայաստանը, Ուկրաինան, Բելառուսը, Գերմանիան, Ղազախստանը, Չեխիան, Շվեդիան, Բուլղարիան, Լատվիան և Իտալիան։ Մրցույթի ժամանակ իրենց տաղանդը ցուցադրելու հնարավորություն է ունեցել 8-13 տարեկան 15 երեխա։ «Մանկական Նոր Ալիքի» հաղթող է դարձել Ուկրաինայի ներկայացուցիչ Անդրանիկ Ալեքսանյանը։ Երկրորդ հորիզոնականն զբաղեցրել է Բուրգասից (Բուլղարիա) 11-ամյա Իվայլո Ֆիլիպովը։ Երրորդ հորիզոնականը գրավել է դարձյալ Ուկրաինայի ներկայացուցիչ 12-ամյա Նիկիտա Լուչկոն։
«Ամենավառ կատարում» մրցանակին արժանացել է Ռուսաստանի ներկայացուցիչ Սոնյա Լափշակովան։ «Մենք տաղանդավոր ենք» մրցանակը հանձնվել է Ռուսաստանից 12-ամյա Պաշա Արտյոմովին։


== Տես նաև ==
Մանկական Եվրատեսիլ 2011 երգի մրցույթ
Նոր Ալիք 2011


== Ծանոթագրություններ ==


== Արտաքին հղումներ ==
«Մանկական Նոր Ալիք» մրցույթի պաշտոնական կայք (անգլ.) (ռուս.)
Արգիշտի Մեխակյան

Արգիշտի Մեխակյան (օգոստոսի 22, 1986(1986-08-22), Արագած, Էջմիածնի շրջան, Հայկական ԽՍՀ, ԽՍՀՄ), հայ տնտեսագետ, Հայաստանի Հանրապետության Ազգային Ժողովի 7-րդ գումարման պատգամավոր։


== Կենսագրություն ==
Ծնվել է 1986 թվականի օգոստոսի 22-ին Արմավիրի մարզի Արագած գյուղում։
2007-2008 թվականներին ծառայել է Հայաստանի Հանրապետության զինված ուժերում։
Միչև 2003 թվականը սովորել է Էջմիածնի Ներսիսյան վարժարանում, իսկ 2007 թվականին ավարտել է Երևանի պետական համալսարանի տնտեսագիտության ֆակուլտետը։
2007 թվականին (փետրվար-հունիս) աշխատել է Էջմիածնի քաղաքապետարանում որպես վերահսկողության բաժնի երկրորդ կարգի մասնագետ, 2008-2010 թվականներին՝ Էջմիածնի քաղաքապետարանի ֆինանսական բաժնի առաջին կարգի մասնագետ, 2010-2014 թվականներին՝ Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի նախագահի օգնական։ 2014-2016 թվականներին աշխատել է որպես Հայաստանի Հանրապետության էներգետիկայի և բնական պաշարների նախարարի օգնական, 2017-2018 թվականներին՝ «Մոբայլ Սենթր Արթ» ՍՊԸ մենեջեր։
2018 թվականի օգոստոսից միչև 2019 թվականի հունվար եղել է Էջմիածին համայնքի ղեկավարի տեղակալ։
2006-2007 թվականներին աշխատել է Արմավիրի մարզի Արագած գյուղում որպես USAID-ի հիմնադրված «Արագածի երիտասարդական գործողությունների ակումբի» նախագահ։
2013 թվականին դարձել է Գյումրու «Երիտասարդական նախաձեռնությունների կենտրոն» հասարակական կազմակերպության պատվավոր անդամ։
Մասնակից է եղել «T.A.L.K» միջազգային երիտասարդական փոխանակման ծրագրին (2013 թվական, Շվեդիա), երիտասարդական ոլորտի քաղաքականությամբ զբաղվող կազմակերպությունների ուսումնական այցին (2016 թվական, Իռլանդիա)։


== Քաղաքական գործունեություն ==
2018 թվականի դեկտեմբերի 9-ին ընտրվել է Ազգային ժողովի պատգամավոր «Իմ քայլը» կուսակցությունների դաշինքի թիվ 6 ընտրատարածքի տարածքային ընտրական ցուցակով։


== Ընտանիք ==
Ամուսնացած չէ։


== Ծանոթագրություններ ==
(5752) 1992 CJ

(5752) 1992 CJ, աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 10-ին Նոբուհիրո Կավասատոյի կողմից Ուենոհարայում։
Միջին հեռավորությունը Արեգակից կազմում է 2,243909 ա. մ., առավելագույնը մոտենում է 1,9661 ա. մ. հեռավորության վրա և հեռանում 2,5217 ա. մ.։ Արեգակի շուրջ մեկ ամբողջական պտույտ է կատարում 1227,74 երկրային օրվա ընթացքում, իր ուղեծրով շարժվելով միջինում 0,293222 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5752) 1992 CJ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վարվարովսկի գյուղական խորհուրդ (Կարլովսկի շրջան)

Վարվարովսկի գյուղական խորհուրդ  (ուկրաիներեն՝ Варварівська сільська рада), Ուկրաինայի Պոլտավայի մարզի Կարլովսկի շրջանում։
2001 թվականի տվյալներով Վարվարովսկի գյուղական խորհրդում բնակվում էր 1912 մարդ։ Բնակավայրը զբաղեցնում է 82,15 կմ² տարածք։ Բնակչության խտությունը կազմում էր 23,27 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սամվել Ադամյան (կուսակցական աշխատող)

Սամվել Ֆրունզիկի Ադամյան (օգոստոսի 3, 1959(1959-08-03), Երևան), կրթական, կուսակցական աշխատող, դպրոցի տնօրեն։


== Գործունեությունը ==
1976 թ-ին ավարտել է Երևանի թիվ 127 միջնակարգ դպրոցը, 1982 թ-ին՝ գերազանցության դիպլոմով Երևանի ինդուստրիալ-մանկավարժական տեխնիկումի մեխանիկական ֆակուլտետը, 1990 թ-ին՝ Խաչատուր Աբովյանի անվան Հայկական Պետական Մանկավարժական Համալսարանի ինդուստրիալ-մանկավարժական ֆակուլտետը։
1978-1980 թթ-ին ծառայել է խորհրդային բանակում։ Երևանի ինդուստրիալ-մանկավարժական տեխնիկումում սովորելու տարիներին աշխատել է Երևանի էլեկտրալամպերի գործարանում։ 1982 թ-ին ավարտել է տեխնիկումը և անմիջապես մանկավարժական աշխատանքի անցել Երևանի Հակոբ Պարոնյանի անվան թիվ 59 միջնակարգ դպրոցում։ Մանկավարժական աշխատանքին զուգահեռ դասախոսել է Երևանի ինդուստիրալ-մանկավարժական տեխնիկումում։ 1985-1990 թթ-ին Ազգային հեռուստատեսությամբ վարել է "Լուսացուցային դպրոց" հաղորդաշարը՝ ազգաբնակչությանը երթևեկության կանոններ ուսուցանելու նպատակով։ 1993 թ-ի սեպտեմբերին ընտրվել է թիվ 59 դպրոցի տնօրեն։ 1996-1999 թթ-ին եղել է Քանաքեռ-Զեյթուն համայնքի ավագանու անդամ։ 1998 թ-ից Երևանի քաղաքապետարանի տնօրենների խորհրդի անդամ է։


== Կուսակցական աշխատանք ==
2006 թ-ին դարձել է "Բարգավաճ Հայաստան" կուսակցության անդամ, ընտրվել է այդ կազմակերպության Քանաքեռ-Զեյթուն կառույցի նախագահ, կուսակցության քաղաքական խորհրդի անդամ։ 2007 թ-ի մայիսի 12-ին քվեարկվել է ՀՀ Ազգային ժողովի պատգամավորության համար կուսակցության համամասնական ցուցակով։ 2007 թ-ի հունիսին նշանակվել է կուսակցության հանրապետական շտաբի պետ։ 2009 թ-ին ընտրվել է Բարգավաճ Հայաստան կուսակցության Քաղաքական խորհրդի փոխնախագահ։


== Պարգևներ ==
Աշխատանքային գործունեության ընթացքում արժանացել է ՀամԼԿԵՄ կենտկոմի կրծքանշանի և պատվոգրի, ՀԼԿԵՄ կենտկոմի, Երևանի քաղաքապետարանի և կրթության վարչության պատվոգրերի։
Վիբո Վալենտիա

Անվան այլ կիրառումների համար տե՛ս՝ Վիբո Վալենտիա (այլ կիրառումներ)Վիբո Վալենտիա (իտալերեն՝ Vibo Valentia), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 40 655 մարդ, բնակչության խտությունը կազմում է 726 մարդ/կմ²։ Զբաղեցնում է 46 կմ² մակերես տարածք։ Փոստային ինդեքսն է՝ 89900,89811,89851 ։ Հեռախոսային կոդը՝ 0963։


== Ժողովրդագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0963 599111
Էլեկտրոնային հասցե՝ sindacovibo@asmecert.it
Գլխավոր կայք՝ http://www.comune.vibovalentia.it/ Archived 2009-02-16 at the Wayback Machine.


== Արտաքին հղումներ ==
http://www.comune.vibovalentia.it/ Archived 2009-02-16 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ավստրիական ժառանգության պատերազմներ

Ավստրիական ժառանգություն, Ավստրիական Հաբսբուրգների տիրույթները, որոնց համար 1740-1748 թվականներին եվրոպական պետությունների միջև մղվեցին պատերազմներ։
Ավստրիական կայսր Կարլոս VI-ի մահից (1740 թ.) հետո նրա կայսրության մեջ մտնող երկրները ժառանգեց դուստրը՝ Մարիա Թերեզան։
Ավստրիական ժառանգությունյան նկատմամբ հավակնություններով հանդես եկան մի շարք եվրոպական պետություններ։ Սկսվեց պատերազմ, որին մասնակցում էր նրանց մեծ մասը Պրուսիան, Բավարիան, Սաքսոնիան, Իսպանիան, Սարդինիան կամենում էին բաժանել Ավստրիական ժառանգություն։
Ավստրիային պաշտպանում էին Անգլիան և Նիդերլանդիան՝ Ֆրանսիայի առևտրական մրցակիցները, և Ռուսաստանը, որն անհանգստացսւծ էր Պրուսիայի հզորացումից։ Երկու խմբավորումների միջև պատերազմական գործողություններն ընթանում էին Եվրոպայում, ինչպես նաև գաղութներում՝ Ամերիկայում ու Հնդկաստանում։
Ախենի հաշտությամբ (1748) Հաբսբուրգները պահպանեցին իրենց տիրույթների զգալի մասը (ճանաչվեցին Մարիա Թերեզայի իրավունքները), բայց կորցրին իտալական տիրույթների մի մասը և գրեթե ամբողջ Սիլեզիան, որն անցավ Պրուսիային։


== Տես նաև ==
Ռուսաստանի պատերազմների ցանկ
Sorry (երգ, Ջասթին Բիբեր)

«Sorry», կանադացի երգիչ Ջասթին Բիբերի սինգլը նրա Purpose չորրորդ ստուդիական ալբոմից։ «Sorry»-ն թողարկվել է 2015 թվականի հոկտեմբերի 22-ին։ Երգի տեսահոլովակը YouTube-ում առաջին շաբաթվա ընթացքում դիտվել է 40 միլիոն անգամ։ Սինգլը գլխավորել է ամերիկական «Billboard + Twitter Top Tracks» և բրիտանական UK Singles Chart աղյուսակները, ԱՄՆ-ում եղել է առաջին տեղում։


== Պատմություն ==
2015 թվականի հոկտեմբերի 18-ին Բիբերը հայտարարեց նոր երգի մասին՝ «Sorry», որի պրոդյուսերը Skrillex-ն էր, ովքեր միասին թողարկեցին «Where Are U Now»-ը և որկուսով պրոդյուսերեցին Blood Diamonds երգը։ 2015 թվականի հոկտեմբերի 21-ին Բիբերը ներկայացրեց 13 վայրկյան տևողությամբ երգից մի հատված։
Նոյեմբերի 7-ին «Sorry» երգը գլխավորում էր ամերիկական «Billboard + Twitter Top Tracks» չարթը։ Բիբերը 16 շաբաթ շարունակ գլխավորում էր Social 50 սոցիալական չարթը։
2016 թվականի հունվարի 23-ին երգը դեռ գլխավորում էր հիթ-շքերթները։ Ընդ որում, երգը 8 շաբաթ գտնվել է երկրորդ հորիզոնականում, իսկ հետո՝ առաջինում։
Սինգլը ստացել է միայն դրական արձագանքներ երաժշտական քննադատների և սոցիալական հրատարակությունների կողմից՝ Jezebel, Consequence of Sound, Spin, USA Today, Los Angeles Times, Time, Vulture.com:


== Երաժշտական տեսահոլովակ ==
«Sorry» սինգլի երաժշտական պարային տեսահոլովակը թողարկվել է 2015 թվականի հոկտեմբերի 22-ին։ Տեսահոլովակում պարում են ReQuest Dance Crew հայտնի պարային խմբի պարուհիները և Royal Family Dance Crews-ի լավագույն պարողները։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Sorry»